Rode Margrete Hegstad

Rode Margrete Hegstad er en norsk organisasjonsperson som var styreleder i Landsrådet for Norges barne- og ungdomsorganisasjoner (LNU) fra 2017 til 2020. LNU organiserer 96 barne- og ungdomsorganisasjoner med til sammen over 400.000 medlemskap. Hegstad ble styreleder i juni 2017, og ble valgt inn i LNUs styre for første gang i 2014. Hun var nestleder i organisasjonen fra juni 2016 til juni 2017.

Hun er valgt inn i LNUs styre på vegne av Frikirkens barn og unge. I 2013 var Hegstad ungdomsdelegat på menneskerettigheter og ungdomsmedvirkning i FN, og representerte norske barn og unge i FN.

Hun satt som representant for Kristelig Folkeparti i bystyret i Sandefjord fra 2011–2015. Hegstad satt i KrFUs sentralstyre fra 2012–2013.

Referanser 

Norske organisasjonsledere
Lokalpolitikere i Sandefjord
Fødselsår ikke oppgitt